text: সলঙ্গায় স্বপ্ন সিরাজগঞ্জ শাখার আন্তর্জাতিক মাতৃভাষা দিবস পালিত
  ২২ ফেব্রুয়ারী, ২০১৯ ০৩:৩৫ অপরাহ্ন প্রকাশিত
  জি,এম স্বপ্নাঃ স্বেচ্ছায় রক্তদান, রক্ত পরীক্ষা, শ্রদ্ধাঞ্জলী, র‌্যালী, দোয়া মাহফিল সহ বিভিন্ন কর্মসূচীর মধ্য দিয়ে সিরাজগঞ্জের সলঙ্গায় একটি স্বেচ্ছাসেবী সংগঠন স্বপ্ন সিরাজগঞ্জ শাখার উদ্যোগে আন্তর্জাতিক মাতৃভাষা দিবসে অমর একুশে ফেব্রুয়ারী পালিত হয়েছে। সংগঠনের প্রতিষ্ঠাতা পরিচালক আশিক ইকবাল বাবু জানান, ১১ জন সদস্য নিয়ে ২০১৫ সাল থেকে এ সংগঠনটি ফ্রি রক্তদান কর্মসূচী পালন করে আসছে। এরই ধারাবাহিকতায় বর্তমানে সদস্য সংখ্যা দাড়িয়েছে ৭০০ জন। প্রতিদান নয়, সেবাই আমাদের লক্ষ্য এ শ্লোগানকে বাস্তবায়নের লক্ষ্যে প্রতিবছর প্রায় শত শত ব্যাগ রক্ত এ সংগঠনের মাধ্যমে বিনা মুল্যে বিতরণ করা হয়।
  বিগত দিনে এ পর্যন্ত প্রায় আড়াই হাজার ব্যাগ রক্ত বিনা মুল্যে রোগীদের মাঝে বিতরণ করা হয়েছে। তিনি আরও জানান, মহান একুশে ফেব্রুয়ারী উপলক্ষ্যে বৃহঃ অসংখ্য স্বেচ্ছাসেবক রক্ত প্রদান করেন এবং কয়েক শত ব্যাক্তিকে রক্তের গ্রুপও পরীক্ষা করা হয়েছে। শুধু তাই নয়, সংগঠনটির প্রচারনা বৃদ্ধির লক্ষ্যে স্বপ্ন সিরাজগঞ্জ স্টিকার লেখা সাড়ে তিনশত পিচ গেঞ্জি বিতরণ সহ ১ হাজার লোকের খাবার প্যাকেট বিতরন করা হয়। স্বাগত বক্তব্য রাখেন, স্বপ্ন সিরাজগঞ্জ শাখার সভাপতি আশিক ইকবাল বাবু। ঘুড়কা ইউপির চেয়ারম্যান জিল্লুর রহমান সরকারের সভাপতিত্বে এবং স্বপ্ন'র সহকারী প্রতিষ্ঠাতা পরিচালক আব্দুল মালেকের পরিচালনায় প্রধান অতিথি হিসেবে বক্তব্য রাখেন সিরাজগঞ্জ-৩ (রায়গঞ্জ,তাড়াশ,সলঙ্গা) আসনের মাননীয় জাতীয় সংসদ সদস্য জনাব অধ্যাপক ডাঃ মোঃ আব্দুল আজিজ।
  বিশেষ অতিথি হিসেবে অন্যান্যের মধ্যে বক্তব্য রাখেন, মাননীয় এমপির সহধর্মীনি অধ্যাপিকা ডাঃ হাফিজা সুলতানা, সলঙ্গা থানা আওয়ামীলীগের সভাপতি আলহাজ্ব রায়হান গফুর, সাধারন সম্পাদক আতাউর রহমান লাভু, সলঙ্গা থানা জাতীয় পার্টির সভাপতি গজেন্দ্রনাথ মন্ডল, থানা যুবলীগের যুগ্ম আহ্বায়ক রিয়াদুল ইসলাম ফরিদ, সংগঠনের উপদেষ্টা মিজানুর রহমান রাসেল, সাধারন সম্পাদক ডাঃ কে,এম জাহিদুল ইসলাম প্রমুখ। অন্যান্যের মধ্যে আরো উপস্থিত ছিলেন, সংগঠনের উপদেষ্টা আব্দুল করিম রেজা, মারুফ হাসান খোকন, মাওলানা আব্দুল গফুর, কে,এম আমিনুল ইসলাম হেলাল, সংগঠনটির সহ সভাপতি জহুরুল ইসলাম (খোকন), খোন্দকার মহিউদ্দিন, সহকারী শাখা পরিচালক সোহেল রানা, সহ সাধারন সম্পাদক লিখন সরকার, হেলাল উদ্দিন, প্রচার সম্পাদক রুহুল আমিন, সহ প্রচার সম্পাদক সৌখিন আহমেদ, দপ্তর সম্পাদক শ্রী দিপক কুমার সূত্রধর সহ সর্বস্তরের জন সাধারন।
  স্টাফ করেসপন্ডেন্ট, সলংগা ২২ ফেব্রুয়ারী, ২০১৯ ০৩:৩৫ অপরাহ্ন প্রকাশিত হয়েছে এবং 363 বার দেখা হয়েছে।